সেরছিপ জেলা

সেরছিপ জেলা ভারতের মিজোরাম রাজ্যের এগারোটি প্রশাসনিক জেলার মধ্যে অন্যতম। জেলাটির আয়তন ১৪২১.৬০ বর্গকিলোমিটার। জেলার প্রশাসনিক সদর দফতর সেরছিপ শহরে অবস্থিত। এই জেলাটি ১৯৮৯ সালের ১৫ সেপ্টেম্বর বৃহত্তর আইজল জেলা থেকে বের করে তৈরি করা হয়। ২০১১ সালের জনগণনা অনুসারে ভারতের জেলাগুলির মধ্যে সবচেয়ে বেশি সাক্ষরতার হার রয়েছে এখানে এবং সাইহার পরে মিজোরামের দ্বিতীয় জনবহুল জেলা সেরছিপ। জেলাটি উত্তর ও উত্তর-পশ্চিমে আইজল জেলা, পশ্চিম এবং দক্ষিণে লুংলেই জেলা, দক্ষিণ-পূর্বে মায়ানমার দেশ(বার্মা), এবং পূর্বে চাম্ফাই জেলা দ্বারা সীমাবদ্ধ. জেলাটি বেশিরভাগ পার্বত্য অঞ্চল এবং কিছু ছোট নদীর অববাহিকা নিয়ে গঠিত। অববাহিকা অঞ্চল্টি কৃষিক্ষেত্রে ব্যবহৃত হয়। সেরছিপ জেলাটি ম্যাট নদী এবং তুইকুম নদীর মাঝখানে অবস্থিত। তুইকুম নদীর জল সেরছিপ শহরে জনসাধারণের পানীয় জলের জন্য ব্যবহার করা হয় এবং ম্যাট নদীর জল সেরছিপের "চালের বাটি" হিসাবে বিবেচিত জাওলপাইতে সেচের কাজে ব্যবহার করা হয়। মিজোরামের সর্ব্বোচ্চ জলপ্রপাত ভানতাং জলপ্রপাতটি লাউ নদীর ওপর থানাজল শহর থেকে প্রায় ৫ কিলোমিটার (৩.১ মাইল) দক্ষিণে অবস্থিত। সমুদ্রপৃষ্ঠ থেকে জেলাটির গড় উচ্চতা ৮৮৮ মিটার (২,৯১৩ ফুট)। এর গড় বার্ষিক দৈনিক তাপমাত্রা ১৫ ডিগ্রি সেলসিয়াস থেকে ২৭ ডিগ্রি সেন্টিগ্রেড পর্যন্ত থাকে এবং বৃষ্টিপাত মাঝারি হয়।। জেলাটি জেলাশাসক দ্বারা পরিচালিত হয় যার অফিস সেরছিপ শহরে। একচল্লিশটি গ্রাম সহ তিনটি মহকুমা (শহরতলির তহসিল)) এবং সার্চশিপ সদর, উত্তর ভানাইলাইফাই এবং থেনজল- এই তিনটি শহর নিয়ে জেলাটি গঠিত ২০১১ সালের জনগণনা অনুসারে সেরছিপ জেলার জনসংখ্যা ৬৪,৯৩৭ জন, যা প্রায় মার্শাল দ্বীপপুঞ্জের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে এটির অবস্থান ৬২৬তম। জনসংখ্যার প্রায় এক তৃতীয়াংশ সেরছিপ শহর এবং তার আশেপাশে বসবাস করে। জেলাটির জনসংখ্যার ঘনত্ব প্রতি বর্গকিলোমিটারে ৪৬ জন (১২০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধির হার ছিল ২০.৫৬%। সেরছিপে প্রতি ১০০০ জন পুরুষের জন্য ৯৭৭ জন নারী রয়েছেন এবং সাক্ষরতার হার ৯৭.৯১%। ১৯৯১ সালে এই অঞ্চলটিতে ৩৫ বর্গকিলোমিটার এলাকা জুড়ে খাওংলুং বন্যপ্রাণী অভয়ারণ্য গড়ে তোলা হয়। "District Census Handbook, Serchhip: Village and town Wise Primary Census Abstract (PCA)" (পিডিএফ)। Census 2011, Mizoram। Directorate of Census Operations, Mizoram। ২৫ আগস্ট ২০১৫ তারিখে মূল (পিডিএফ) থেকে আর্কাইভ করা।  "Chapter 7. Government and Politics"। Land and People of Indian States and Union Territories, volume 19 Mizoram। Kalpaz Publications। ২০০৬। পৃষ্ঠা 65–70, page 69। আইএসবিএন 81-7835-375-X।  "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।  "Serchhip District: District Profile" (পিডিএফ)। District Election Plan। Office of Deputy Commissioner, Serchhip District। ২০০৮। ২৫ আগস্ট ২০১৫ তারিখে মূল (পিডিএফ) থেকে আর্কাইভ করা।  "District Agriculture Plan (C-DAP), District serchhip, Mizoram" (পিডিএফ)। Department of Agriculture, Government of Mizoram। পৃষ্ঠা 8। ২৫ আগস্ট ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০২০।  "Vantawng Falls"। India9.com Guide to India। Online Highways। ৭ জুন ২০০৫। ২৯ আগস্ট ২০১২ তারিখে মূল থেকে আর্কাইভ করা।  "Serchhip District At A Glance"। Office of Deputy Commissioner, Serchhip District। ৯ আগস্ট ২০১৪ তারিখে মূল থেকে আর্কাইভ করা।  Other sources state the total number of villages as forty-two. "Serchhip District At A Glance"। Office of Deputy Commissioner, Serchhip District। ৯ আগস্ট ২০১৪ তারিখে মূল থেকে আর্কাইভ করা।  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Marshall Islands 67,182 July 2011 est.  census2011। "Serchhip District : Census 2011 data"। census2011.co.in। সংগ্রহের তারিখ ১৫ জুন ২০১৩।  Indian Ministry of Forests and Environment। "Protected areas: Mizoram."। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১১।  "Protected Area Network in India" (পিডিএফ)। Wildlife Division, Ministry of Environment and Forests, Government of India। পৃষ্ঠা 27। ১৫ জানুয়ারি ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০২০।